Πολυδεύκης (δορυφόρος)

Πολυδεύκης300pxΟ δορυφόρος Πολυδεύκης Ανακάλυψη Ανακαλύφθηκε από Cassini Imaging Science Team Ημερομηνία Ανακάλυψης 24 Οκτωβρίου 2004  Χαρακτηριστικά τροχιάς Ημιάξονας τροχιάς 377.396 Km Εκκεντρότητα 0,0192 Περίοδος περιφοράς 2,736915 ημέρες Κλίση 0,1774 ± 0,0015° (προς τον Ισημερινό του Κρόνου) Είναι δορυφόρος του Κρόνου Φυσικά χαρακτηριστικά Διαστάσεις  3 × 2,5 × 2 Km Μέση Ακτίνα 1,3 ± 0,4 Km Μάζα 1,5 × 1013 kg Μέση πυκνότητα άγνωστη  Ισημερινή βαρύτητα επιφάνειας άγνωστη  Περίοδος περιστροφής θεωρείται Σύγχρονη Κλίση άξονα άγνωστη Λευκαύγεια άγνωστη

Ο Πολυδεύκης () είναι ένας μικρός φυσικός δορυφόρος του πλανήτη Κρόνου, που μοιράζεται την ίδια τροχιά με τον δορυφόρο Διώνη, (όπως και ο δορυφόρος Ελένη). Ανακαλύφθηκε από την Cassini Imaging Team, στις 24 Οκτωβρίου του 2004, σε φωτογραφίες που λήφθηκαν στις 21 Οκτωβρίου του 2004 και έλαβε την προσωρινή ονομασία S/2004 S 5IAUC 8432: Δορυφόροι και δακτύλιοι του Κρόνου 8 Νοεμβρίου 2004 (ανακάλυψη). Νεότερες έρευνες έδειξαν ότι ο δορυφόρος είχε αποτυπωθεί και σε φωτογραφίες που είχαν ληφθεί στις 9 Απριλίου του ίδιου έτους. Ονομάζεται επίσης και Κρόνος XXXIV (Sarurn XXXIV).

Ο Πολυδεύκης πήρε το όνομα του στις 21 Ιανουαρίου του 2005IAUC 8471: Δορυφόροι του Κρόνου 21 Ιανουαρίου 2005, από την IAU Working Group on Planetary System Nomenclature (ομάδα εργασίας στην πλανητική ονοματολογία συστημάτων της Διεθνούς Αστρονομικής Ένωσης)."Μεθώνη, Παλλήνη και Πολυδεύκης ονομάστηκαν οι νέοι δορυφόροι του Κρόνου"  in.gr (27-02-2005) Ο Πολυδεύκης κατά την Ελληνική μυθολογία ήταν ο ένας από τους δύο διόσκουρους, αδελφός του Κάστορα, γιος του Δία και της Λήδας.

 Τροχιά 

Σε σχέση με τα υπόλοιπα σώματα που περιφέρονται γύρω από τον Κρόνο και για τα οποία ισχύουν οι υπολογισμοί του Λαγκράνζ (δηλαδή μικροί δορυφόροι που περιφέρονται στην ίδια τροχιά με κάποιον άλλο μεγαλύτερο δορυφόρο), ο Πολυδεύκης είναι αυτός που περιφέρεται πιο μακρυά από το «σημείο Λαγκράνζ» του (σημείο όπου η έλξη του Κρόνου πάνω στον μικρό δορυφόρο, εξουδετερώνει την έλξη της Διώνης πάνω του - Ο Πολυδεύκης κινείται γύρω από το σημείο Λαγκράνζ L5, δηλαδή στην κορυφή ενός ισόπλευρου τριγώνου με πλευρά την απόσταση Κρόνου-Διώνης). Καθώς το σημείο L5 είναι σημείο ευσταθούς ισορροπίας (ο λόγος των μαζών του Κρόνου προς της Διώνης είναι μεγαλύτερος του 24,96) ο Πολυδεύκης δεν μπορεί ποτέ να ξεφύγει από την τροχιά του. Το λίκνισμα του Πολυδεύκη τον μετατοπίζει από το L5 κατά 31,4°, με κατεύθυνση μακρυά από τη Διώνη, και 26,1° με κατεύθυνση προς αυτή, με μία περίοδο 790,931 μέρες. Έτσι, η ακτίνα της τροχιάς του διαφέρει σε σχέση με την ακτίνα της Διώνης κατά ± 7.660 χιλιόμετρα.

 Μορφολογία 

Το σχήμα του Πολυδεύκη είναι ωοειδές. Αυτό φάνηκε καθαρά στην εικόνα ανακάλυψής του που πάρθηκε από το Κασσίνι-Χόιχενς, αλλά και από τις δύο νέες φωτογραφίες του που πάρθηκαν από το ίδιο σκάφος, στις 3 Μαΐου του 2011.

 Παραπομπές 

 Εξωτερικοί σύνδεσμοι 
 Πολυδεύκης από την Εξερεύνηση του Ηλιακού Συστήματος της NASA 
 Οι δορυφόροι του Κρόνου από τον Σκοτ Σέπαρντ 
 Cassini news release on ring and moon discoveries, via Spaceflight Now (24 Φεβρουαρίου 2005) 

Κατηγορία:Φυσικοί δορυφόροι Κρόνου